**Refleksjonsnotat – Tema 8**

Dette temaet, sammen med tema 7 har i mine øyne vært de mest interessante temaene i studiet så langt, og det har fått meg til å innse at jeg aller helst vil sikte meg inn mot utviklingssiden av faget kontra designbiten, da jeg syns det er mer interessant å programmere enn å jobbe med design, samt jeg syns jeg er flinkere med koding enn med rent designarbeid.

Det viktigste jeg føler jeg har lært i løpet av dette temaet er hvordan man bruker React og React Native. Jeg kjenner ett par stykker som jobber som utviklere, og alle sier at de bruker React mye i jobben, og jeg føler derfor dette er veldig relevant i forhold til jobbmuligheter i fremtiden. Jeg liker i utgangspunktet React bedre enn React Native, i hovedsak fordi jeg syns det er enklere å forholde seg til å kunne bruke vanlige HTML tags og CSS filer i stedet for f.eks <View> og <Text> i React Native, men jeg har merket at etter hvert som vi jobbet mer med React Native ble det enklere og enklere og forholde seg til, og jeg er ganske sikker på at dersom jeg fortsetter å jobbe videre fremover med det vil dette ikke være et problem til slutt. Jeg har også brukt en del NPM til å installere forskjellige ting, som f.eks. forskjellige komponenter og pakker som kan brukes i React og React native, og føler stort sett at dette har gått ganske greit. Jeg har ikke endt opp med å bruke spesielt mye annet enn det som følger med React og React Native fra før i de ferdige oppgavene mine da jeg i stor grad har fått til det jeg ville få til uten store problemer, men jeg har eksperimentert en del med det på siden og har i de fleste tilfeller fått det til å fungere slik jeg vil.

En annen ting jeg har lært dette temaet er også det faktum at jeg generelt har blitt flinkere i å skrive Javascript. Jeg føler jeg har fått mye større forståelse for hvordan man skriver funksjoner og lignende, og hvordan dette kan blir brukt i samsvar med andre deler av koden, samt HTML og CSS, for å få ting til å fungere som ønsket. Jeg har også blitt flinkere på å klare å søke meg frem til relevant dokumentasjon og hjelpemidler på internett, for å klare å løse flere problemer på en enklere måte.

Det siste viktige jeg føler jeg har lært er den generelle prosessen med å utvikle en app, dette kom spesielt frem i temaoppgaven, da vi jobbet med hele prosessen, fra konsept og prototyping til den faktiske utviklingen av appen. Jeg har fått mye større forståelse for hvordan det er å skulle kode en app hvor du har designprototyper og lignende klart og skal lage en app som ser lik ut som prototypene. Hittil har det gått veldig greit da jeg har hatt rimelig enkle ting som skal lages, men jeg tviler ikke på at dette kan bli mer komplisert etter hvert som designet man skal kode er mer komplisert og omfattende.